smcproject/ml-wiki-sentences huggingface dataset:
ജനനം മുതൽ ആറുമാസം വരെ ശിശുക്കൾ മുലപ്പാൽ മാത്രം കഴിക്കണം.
ഒരു ശിശുവിന്റെ ഭക്ഷണക്രമം പക്വത പ്രാപിക്കുമ്പോൾ, പഴം, പച്ചക്കറികൾ, ചെറിയ അളവിൽ മാംസം എന്നിവയും പരിചയപ്പെടുത്താം.
ശിശുക്കൾ വളരുമ്പോൾ മറ്റ് ഭക്ഷണപദാർത്ഥങ്ങൾ നൽകാം.
ചില മാതാപിതാക്കൾ കുട്ടികൾക്ക് റെഡിമെയ്ഡ് ശിശു ഭക്ഷണങ്ങൾ തിരഞ്ഞെടുക്കുന്നു, മറ്റുള്ളവർ അവരുടെ കുട്ടിയുടെ ഭക്ഷണ ആവശ്യങ്ങൾക്കായി പതിവ് ഭക്ഷണം സ്വീകരിക്കുന്നു.
പ്രോസസിങ്ങ് ഒന്നും നടത്താത്ത സാധാരണ പശുവിൻ പാൽ ഒരു വയസ്സിൽ ഉപയോഗിക്കാം, പക്ഷേ കുട്ടികൾക്ക് 2 മുതൽ 3 വയസ്സ് വരെ കൊഴുപ്പ് കുറഞ്ഞ പാൽ ശുപാർശ ചെയ്യുന്നില്ല.
വീനിങ്ങ് എന്നത് കട്ടി കൂടിയ ഭക്ഷണം നൽകി പതിയെ കുഞ്ഞിന്റെ ഭക്ഷണത്തിൽ നിന്ന് മുലപ്പാൽ ഒഴിവാക്കുന്ന പ്രക്രിയയാണ്.
ടോയ്‌ലറ്റ് പരിശീലനം നേടുന്നതുവരെ വ്യാവസായിക രാജ്യങ്ങളിലെ ശിശുക്കൾ ഡയപ്പർ ധരിക്കുന്നു.
കുട്ടികൾക്ക് മുതിർന്നവരേക്കാൾ കൂടുതൽ ഉറക്കം ആവശ്യമാണ്.
നവജാത ശിശുക്കൾക്ക് 18 മണിക്കൂർ വരെ ഉറക്കം ആവശ്യമാണ്, കുട്ടിയുടെ പ്രായം കൂടുന്നതിനനുസരിച്ച് ഉറക്ക സമയം കുറയുന്നു.
കുഞ്ഞുങ്ങൾ‌ നടക്കാൻ‌ പഠിക്കുന്നതുവരെ, അവരെ‌ കൊണ്ടുപോകുന്നതിന്, കൈയിൽ എടുക്കുകയോ, സ്ലിംഗുകളോ ബേബി കാരിയറുകളോ സ്‌ട്രോളറുകളിലോ ഉപയോഗിക്കുകയോ ചെയ്യാം.
മിക്ക വ്യാവസായിക രാജ്യങ്ങളിലും മോട്ടോർ വാഹനങ്ങളിൽ കുട്ടികളുടെ സുരക്ഷയ്ക്ക് ചൈൾഡ് സേഫ്റ്റി സീറ്റുകൾ ആവശ്യപ്പെടുന്ന നിയമങ്ങളുണ്ട്.
ആരോഗ്യ പ്രശ്നങ്ങൾ രോഗങ്ങൾ
ശിശുവിന്റെ രോഗപ്രതിരോധവ്യവസ്ഥ പോലുള്ള ഫിസിയോളജിക്കൽ സിസ്റ്റങ്ങൾ പൂർണ്ണമായും വികസിച്ചിട്ടൂണ്ടാവില്ല.
നവജാതശിശു കാലഘട്ടത്തിൽ ഉണ്ടാകാൻ സാധ്യതയുള്ള പ്രധാന രോഗങ്ങൾ ഇവയാണ്: നിയോനേറ്റൽ ജോണ്ടിസ് ഇൻഫന്‌ റെസ്പിരേറ്ററി ഡിസ്ട്രസ് സിൻഡ്രോം നിയോനേറ്റൽ ല്യൂപ്പസ് എറിത്തമറ്റോസസ് നിയോനേറ്റൽ കൺജങ്ക്റ്റിവിറ്റിസ് നിയോനേറ്റൽ ടെറ്റനസ് നിയോനേറ്റൽ സെപ്സിസ് നിയോനേറ്റൽ ബോവൽ ഒബ്സ്ട്രക്ഷൻ ബെനിൻ നിയോനേറ്റൽ സീഷ്വെർസ് നിയോനേറ്റൽ ഡയബെറ്റിസ് മെലിറ്റസ് നിയോനേറ്റൽ അലോയിമ്യൂൺ ത്രോംബോസൈറ്റോപീനിയ നിയോനേറ്റൽ ഹെർപ്പസ് സിംപ്ലക്സ് നിയോനേറ്റൽ ഹെമോക്രോമറ്റോസിസ് നിയോനേറ്റൽ മെനിഞ്ചൈറ്റിസ് നിയോനേറ്റൽ ഹെപ്പറ്റൈറ്റിസ് നിയോനേറ്റൽ ഹൈപ്പോഗ്ലൈസീമിയ മരണനിരക്ക് ബംഗ്ലാദേശിൽ ഒരു കുഞ്ഞിന് പ്രതിരോധ കുത്തിവയ്പ് നൽകുന്നു
ജനിച്ച് ആദ്യ വർഷത്തിനുള്ളിലെ ശിശുവിന്റെ മരണമാണ് ശിശുമരണനിരക്ക് ആയി കണക്കാക്കുന്നത്, മിക്കപ്പോഴും ഇത് 1000 ജനനങ്ങളിൽ കാണിക്കുന്നു.
നിർജ്ജലീകരണം , അണുബാധ , ജന്മനായുള്ള വൈകല്യങ്ങൾ, SIDS എന്നിവ ശിശുമരണത്തിന്റെ പ്രധാന കാരണങ്ങളാണ്.
ചിത്രശാല ഒരു കിഴക്കൻ ഏഷ്യൻ ശിശു ഒരു ആഫ്രിക്കൻ ശിശു അസാധാരണമായി ഇളം ചർമ്മമുള്ള രണ്ട് ആഫ്രിക്കൻ മാതാപിതാക്കൾക്ക് ജനിച്ച ഒരു ആഫ്രിക്കൻ ശിശു ഒരു ഇന്ത്യൻ ശിശു സിംബാബ്‌വെയിലെ ശിശു അവലംബം പുറം കണ്ണികൾ അമേരിക്കൻ അക്കാദമി ഓഫ് പീഡിയാട്രിക്സ് രക്ഷാകർതൃ-ശിശു ഇടപെടലിലും ശിശു സമ്മർദ്ദത്തിലും ബഗ്ഗി ഓറിയന്റേഷന്റെ സ്വാധീനം Archived 2009-02-19 at the Wayback Machine .
ലോകാരോഗ്യ റിപ്പോർട്ട് 2005 ശിശു കാഴ്ച - ഇല്ലിനോയിസ് സർവ്വകലാശാല
ശിശുപാൽ റാം
ഒരു ഇന്ത്യൻ ശിശുരോഗവിദഗ്ദ്ധനായിരുന്നു ശിശുപാൽ റാം.
ഇന്ത്യൻ സംസ്ഥാനമായ ബീഹാറിൽ ജനിച്ച അദ്ദേഹം പട്ന മെഡിക്കൽ കോളേജിൽ നിന്ന് ബിരുദധാരിയായിരുന്നു.
ഇന്ത്യ സർക്കാർ അദ്ദേഹത്തിന് നാലാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പത്മശ്രീ 1983 ൽ നൽകി ആദരിച്ചു.
2011 ഒക്ടോബർ 29 ന് 84 ആം വയസ്സിൽ അദ്ദേഹം അന്തരിച്ചു.
ഇതും കാണുക പീഡിയാട്രിക്സ് അവലംബം
ശിവൻ (ഛായാഗ്രാഹകൻ) ഇംഗ്ലീഷ് വിലാസം https://ml.wikipedia.org/wiki/Sivan_(photographer)
കേരളത്തിൽ നിന്നുള്ള ഛായാഗ്രാഹകനും സംവിധായകനുമാണ് ശിവൻ .
മലയാളത്തിലെ ആദ്യത്തെ പ്രസ് ഫോട്ടോഗ്രാഫർ ആയ അദ്ദേഹം ഫോട്ടോഗ്രഫിക്കു പുറമേ സിനിമ, ഡോക്യുമെന്ററി, സാഹിത്യം, നാടകം എന്നീ മേഖലകളിലും വ്യക്തിമുദ്ര പതിപ്പിച്ചിട്ടുണ്ട്.
തിരുവിതാംകൂറിലെയും തിരു-കൊച്ചിയിലെയും പിന്നെ കേരളത്തിലെയും ആദ്യ ഗവ.
പ്രസ് ഫൊട്ടോഗ്രഫറായിരുന്ന അദ്ദേഹം മൂന്നുതവണ ദേശീയ ചലച്ചിത്രപുരസ്കാരം നേടിയിട്ടുണ്ട്.
പ്രശസ്ത ഛായാഗ്രാഹകരും സംവിധായകരുമായ സന്തോഷ് ശിവൻ , സംഗീത് ശിവൻ , സം​വി​ധാ​യ​ക​ൻ​ ​ സ​‌​ഞ്ജീ​വ് ​ശിവ​ൻ എന്നിവർ മക്കളാണ്.
1932​ ​മെയ് 14​ ന് ആലപ്പുഴ ജില്ലയിൽ ​ ഹരിപ്പാട് പടീറ്റതിൽ​ ഗോപാല പിള്ളയുടെയും​ ഭ​വാ​നി​ അമ്മയുടെയും ആറുമക്കളിൽ രണ്ടാമനായി​ ​ജനനം.
​ ശിവശങ്കരൻ നായർ എന്നാണ് യഥാർഥ പേര്.
1959 ൽ തിരുവനന്തപുരം സെക്രട്ടറിയേറ്റിന് സമീപം ശിവൻസ് സ്റ്റുഡിയോ എന്ന സ്ഥാപനം സ്ഥാപിച്ചു.
സ്വപ്നം, യാഗം, കൊച്ചുകൊച്ചു മോഹങ്ങൾ, ഒരുയാത്ര, കിളിവാതിൽ, കേശു തുടങ്ങിയ സിനിമകൾ സംവിധാനം ചെയ്തു.
സംഗീതജ്ഞൻ ശെമ്മങ്കുടിയുടേതടക്കം ഇരുപത്തിയഞ്ചിലധികം ഡോക്യുമെന്റെറികളും സംവിധാനം ചെയ്തിട്ടുണ്ട്.
ചെമ്മീൻ എന്ന പ്രശസ്ത സിനിമയുടെ സ്റ്റിൽ ഫോട്ടോഗ്രാഫർ അദ്ദേഹമായിരുന്നു.
തിരുവനന്തപുരത്ത് ഒരു സിനിമ പ്രൊഡക്‌ഷൻ യൂണിറ്റ് വേണമെന്നാഗ്രഹിച്ച ശിവൻ ചിത്രാഞ്ജലി സ്റ്റുഡിയോയുടെ ഉയർച്ചയ്ക്കുവേണ്ടി വലുതായി അധ്വാനിച്ചിട്ടുണ്ട്.
ചന്ദ്രമണിയാണ് ഭാര്യ.
ച​ല​ച്ചി​ത്ര​ സംവിധാ​യ​ക​ൻ​ ​ സംഗീത് ശിവൻ ,​ ​സംവിധാ​യകനും​ ഛാ​യ​ഗ്രാ​ഹ​ക​നു​മാ​യ​ ​ സന്തോഷ് ശിവൻ ,​ ​സംവിധായകൻ സഞ്ജീവ് ശി​വ​ൻ,​ സരിത രാജീവ് എന്നി​വ​ർ​ മക്കളാണ്.
2021 ജൂൺ 24 ന് തിരുവനന്തപുരത്ത് വെച്ച് ഹൃദയാഘാതം മൂലം അദ്ദേഹം അന്തരിച്ചു.
ഔദ്യോഗിക സ്ഥാനങ്ങൾ
നിരവധി സംസ്ഥാന, ദേശീയ അന്താരാഷ്ട്ര ചലച്ചിത്രമേളകളുടെ ജൂറി അംഗമായിരുന്ന അദ്ദേഹം, ഇന്റർനാഷണൽ ചിൽഡ്രൻസ് ഫിലിം ഫെസ്റ്റിവലിന്റെ ജൂറി ചെയർമാൻ, ഫിലിം ഡെവലപ്‌മെന്റ് കോർപ്പറേഷൻ ബോർഡ് അംഗം, ലളിതകലാ അക്കാദമി എക്‌സിക്യൂട്ടീവ് ഇന്റർനാഷണൽ സെന്റർ ഓഫ് ഫിലിം ഫോർ ചിൽഡ്രൻ ആൻഡ് യങ്‌ അഡൽറ്റ്‌സ്, ഓൾ ഇന്ത്യ സിനിമാറ്റോഗ്രാഫിക്‌ അസോസിയേഷൻ സ്ഥാപക അംഗം, സൗത്ത് ഇന്ത്യൻ ഫിലിം ചേംബർ ആൻഡ് സിനി ടെക്‌നീഷ്യൻ അസോസിയേഷൻ അംഗം, മാക്ട ആജീവനാംഗം എന്നിങ്ങനെ നിരവധി ഔദ്യോഗിക സ്ഥാനങ്ങൾ വഹിച്ചിട്ടുണ്ട്.
പുരസ്കാരങ്ങൾ അഭയം: കുട്ടികളുടെ ചിത്രത്തിനുള്ള ദേശീയ പുരസ്കാരം യാഗം: സംവിധാനത്തിനും ഛായാഗ്രഹണത്തിനുമുള്ള ദേശീയ അവാർഡ് അവലംബം
ശ്രീലങ്കൻ പുള്ളിപ്പുലി ഇംഗ്ലീഷ് വിലാസം https://ml.wikipedia.org/wiki/Sri_Lankan_leopard
ശ്രീലങ്കയിൽ മാത്രം കാണപ്പെടുന്ന പുള്ളിപ്പുലിയാണ് ശ്രീലങ്കൻ പുള്ളിപ്പുലി .
Panthera pardus kotiya എന്ന ശാസ്ത്രനാമത്തിൽ അറിയപ്പെടുന്ന ഈ  പുലികൾ ആകെ 250ൽ താഴെ മാത്രമേ ഇന്ന് ജീവിച്ചിരിക്കുന്നുള്ളൂ
1956ൽ ശ്രീലങ്കൻ ജന്തുശാസ്ത്രജ്ഞൻ ആയ പോൾ എഡ്വാർഡ് പൈറിസ് ദേരാനിയാഗ്ല യാണ് ഇതിനെ ആദ്യമായി വർഗ്ഗീകരിച്ചത്.
സിംഹള ഭാഷയിൽ ഇത് കോട്ടിയ എന്നും തമിഴിൽ ഇത് ചിരുത്തൈ എന്നും അറിയപ്പെടുന്നു.
ശ്രീലങ്കൻ രൂപ ഇംഗ്ലീഷ് വിലാസം https://ml.wikipedia.org/wiki/Sri_Lankan_rupee
ശ്രീലങ്കയിലെ ഔദ്യോഗിക നാണയമാണ്‌ ശ്രീലങ്കൻ രൂപ ( സിംഹളം : රුපියල , തമിഴ് : ரூபாய் ചിഹ്നം: ₨ ; ISO 4217 കോഡ് : LKR ) - ഒരു ശ്രീലങ്കൻ രൂപ 100 സെന്റ്ആയാണ് ‌ ഭാഗിച്ചിരിക്കുന്നത്.
സെൻട്രൽ ബാങ്ക് ഒഫ് ശ്രീലങ്ക പുറത്തിറക്കുന്ന ഈ നാണയത്തിന്റെ ചുരുക്കമായി Rs. എന്നോ LRs എന്നോ ഉപയോഗിച്ചുവരുന്നു.
ഒരു ശ്രീലങ്കൻ രൂപ=0.47 ഇന്ത്യൻ രൂപ ചരിത്രം
1825 വരെ ഇവിടെ പ്രചാരത്തിലിരുന്നത് സിലോണീസ് റിക്സ്ഡോളര് ‍ആയിരുന്നു.
ഇതിനുശേഷം 1836-ൽ ഇന്ത്യൻ രൂപ ശ്രീലങ്കയിലെ നാണയമാക്കുന്നതുവരെ, ഔദ്യോഗിക നാണയം ബ്രിട്ടീഷ് പൗണ്ട് ആയിരുന്നു.
അവലംബം ↑ {{ cite web }} : Check date values in: | date= ( help )
ശ്രീലത ഇംഗ്ലീഷ് വിലാസം https://ml.wikipedia.org/wiki/Sreelatha_Nampoothiri
കേരളത്തിലെ പ്രശസ്തയായ ഒരു ചലച്ചിത്ര, ടി.വി അഭിനേത്രിയും ഗായികയുമാണ് ശ്രീലത എന്ന ശ്രീലത നമ്പൂതിരി .
ഇരുനൂറോളം ചിത്രങ്ങളിൽ ഇവർ അഭിനയിച്ചിട്ടുണ്ട്.
60-കളിൽ നിരവധി ഗാനങ്ങൾ ഇവർ പാടിയിട്ടുണ്ട്.
വളരെക്കാലം ചലച്ചിത്ര രംഗത്തു നിന്ന് വിട്ട് നിന്ന ഇവർ അടുത്തകാലത്തായി വീണ്ടും സിനിമയിൽ സജീവമായി പ്രവർത്തിച്ചുവരുന്നു.
ആലപ്പുഴ ജില്ലയിലെ ഹരിപ്പാട് കരുവാറ്റയിൽ പട്ടാളക്കാരനായിരുന്ന ബാലകൃഷ്ണൻ നായരുടേയും സംഗീത അദ്ധ്യാപകയായിരുന്ന കമലമ്മയുടേയും മകളായി ജനിച്ചു.
ആദ്യകാല നാമം വസന്ത എന്നായിരുന്നു.
പഴയകാല നടിയായ കുമാരി തങ്കം ബാലകൃഷ്ണൻ നായരുടെ സഹോദരിയായിരുന്നു.
വസന്തക്ക് നാലു സഹോദരന്മാർ ഉണ്ടായി.
പ്രാഥമിക വിദ്യാഭ്യാസം ആലപ്പുഴ ഹരിപ്പാട്ടുള്ള സർക്കാർ ഹൈസ്കൂളിലായിരുന്നു.
സ്കൂൾ വിദ്യാഭ്യാസ കാലത്ത് അറിയപ്പെടുന്ന കായികതാാരമായിരുന്നു വസന്ത.
രണ്ട് തവണ സംസ്ഥാന തല ഹൈജമ്പ് മത്സരത്തിൽ രണ്ടാം സ്ഥാനം കരസ്ഥമാക്കിട്ടുണ്ട്.
ഏഴാം ക്ലാസിൽ പഠിക്കുമ്പോൾ കെ.പി.എ.സി. യിൽ അംഗമാകുകയും നാടകങ്ങൾക്കായി പാട്ടുപാടുകയും ചെയ്തിട്ടുണ്ട്.
തുടർന്ന് 9-ആം തരത്തിൽ പഠിക്കുമ്പോൾ തോപ്പിൽ ഭാസിയുടെ നാടകത്തിൽ അഭിനയിച്ചു.
നാടകാഭിനയം തുടർന്നതിനാൽ പഠനം പാതിവഴിയിൽ നിന്നു പോയി.
എങ്കിലും ദക്ഷിണാമുർത്തിയുടെ കീഴിൽ സംഗീതം അഭ്യസിക്കാൻ ആരംഭിച്ചു.
1979-ൽ കാലടി നമ്പൂതിരി എന്നറിയപ്പെടുന്ന ഡോ. എം.കെ. പരമേശ്വരൻ നമ്പൂതിരിയെ വിവാഹം കഴിച്ചു.
അദ്ദേഹം ഒരു നടനും ആയുർവേദ വൈദ്യനുമായിരുന്നു.
അവർ ഒന്നിച്ചഭിനയിച്ച പാപത്തിനു മരണമില്ല എന്ന സിനിമക്ക് ശേഷം ശീലത സിനിമയിൽ നിന്ന് വിരമിച്ചു.
ശേഷം തൃശൂരിലെ കുന്നംകുളത്ത് ജീവിതമാരംഭിച്ചു.
വിവാഹത്തിനുശേഷം ബ്രാഹ്മണമതം സ്വീകരിച്ച ശ്രീലത അന്തർജനം ആയിത്തീർന്നു.
ഇവർക്ക് വൈശാഖ് എന്ന മകനും ഗംഗ എന്ന മകളും ഉണ്ട്.
കാലടി നമ്പൂതിരി 2005-ൽ മരിച്ച ശേഷം ശ്രീലത വീണ്ടും സിനിമപ്രവർത്തനത്തിലേക്ക് വരികയുണ്ടായി.
പതാക എന്ന സിനിമയിലൂടെയായിരുന്നു അത്.
തുടർന്ന് നിരവധി വേഷങ്ങളിൽ അവർ അഭിനയിക്കുകയും ഇടയ്ക്ക് ടെലിവിഷൻ പരമ്പരകളിൽ പ്രത്യക്ഷപ്പെടുകയും ചെയ്തു.
ഇപ്പോൾ തിരുവനന്തപുരത്ത് സ്ഥിരതാമസമാക്കിയിരിക്കുന്നു.
റ്റ്‌ 	-	2012 അനാവൃതയായ കാപാലിക	-	2013 തോംസൺ വില്ല 	-	2013 ടൂറിസ്റ്റ് ഹോം 	-	2013 റെബേക്ക ഉതുപ്പ് കിഴക്കേമല 	-	2013 ലേഡീസ് ആൻഡ്‌ ജെന്റിൽമാൻ -	2013 ഫ്ലാറ്റ് നമ്പർ 4ബി	-	2013 അവലംബം പുറത്തേക്കുള്ള കണ്ണികൾ
ശ്രീലങ്കൻ പോലീസുദ്യോഗസ്ഥരുടെ കൂട്ടക്കൊല 1990 ഇംഗ്ലീഷ് വിലാസം https://ml.wikipedia.org/wiki/1990_massacre_of_Sri_Lankan_Police_officers
1990 ജൂലൈ പതിനൊന്നാം തീയതി, ലിബറേഷൻ ടൈഗേഴ്സ് ഓഫ് തമിഴ് ഈലം (എൽ.ടി.ടി.ഇ), നിരായുധരായ ശ്രീലങ്കൻ പോലീസ് ഉദ്യോഗസ്ഥരെ വധിച്ചു.
600 ഓളം ശ്രീലങ്കൻ പോലീസ് ഉദ്യോഗസ്ഥർ ഈ കൂട്ടക്കൊലയിൽ കൊല്ലപ്പെട്ടു എന്ന് ഔദ്യോഗിക കണക്കുകൾ പറയുന്നു.
മരണപ്പെട്ടവരുടെ എണ്ണം 774 ആണെന്നു ചില പത്രങ്ങൾ റിപ്പോർട്ട് ചെയ്യുന്നു.
പശ്ചാത്തലം ഇന്ത്യയുടെ ഇടപെടൽ
1987 ലെ ഇന്ത്യാ-ശ്രീലങ്കാ കരാർ പ്രകാരം, ഇന്ത്യൻ സമാധാന സംരക്ഷണ സേന, അവിടെ നടക്കുന്ന ആഭ്യന്തരയുദ്ധത്തിനു അറുതി വരുത്തുവാൻ ശ്രീലങ്കയിൽ എത്തിച്ചേർന്നു.
എൽ.ടി.ടി.ഇയുമായി ഒരു സമാധാന കരാറായിരുന്നു പുതിയതായി തിരഞ്ഞെടുക്കപ്പെട്ട ശ്രീലങ്കൻ പ്രസിഡന്റ് രണസിംഗെ പ്രേമദാസയുടെ ലക്ഷ്യം.
1989 ൽ പ്രസിഡന്റ് പ്രേമദാസ , എൽ.ടി.ടി.ഇയുമായി ഒരു വെടിനിർത്തൽ കരാറിൽ എത്തിച്ചേർന്നു.
ശ്രീലങ്കയിലെ ആഭ്യന്തര കലാപത്തിനു ഒരു ശമനമുണ്ടായതോടെ, ഇന്ത്യൻ സമാധാന സംരക്ഷണ സേനയെ തിരിച്ചുവിളിക്കണമെന്ന് പ്രേമദാസ, ഇന്ത്യൻ പ്രധാനമന്ത്രിയായിരുന്നു വി.പി.സിങ്ങിനോട് ആവശ്യപ്പെട്ടു.
സിങ്, ശ്രീലങ്കയിൽ നിന്നും ഇന്ത്യൻ സേനയെ പിൻവലിച്ചു.
എൽ.ടി.ടി.ഇ നേതാവായിരുന്ന വേലുപ്പിള്ള പ്രഭാകര ൻ ഈ നിർദ്ദേശത്തെ പാടെ അവഗണിച്ചതോടെ, ശ്രീലങ്കൻ സർക്കാരും, തീവ്രവാദികളും തമ്മിലുള്ള വിദ്വേഷം കൂടുതൽ വളർന്നു.
സമാധാനശ്രമങ്ങൾ
ശ്രീലങ്കൻ സർക്കാർ തീവ്രവാദികളുമായി തുടർച്ചയായി സമാധാനചർച്ചകൾ നടത്തിക്കൊണ്ടിരുന്നു.
സമാധാനാന്തരീക്ഷം സൃഷ്ടിക്കുവാനുള്ള അവസാന അവസരമാണിതെന്നു, ഇതു കഴിഞ്ഞാൽ യുദ്ധമാണെന്നും എൽ.ടി.ടി.ഇ നേതാവ് ആന്റൺ ബാലസിങ്കം ഒരിക്കൽ ശ്രീലങ്കൻ സർക്കാരിനെ ഭീഷണിപ്പെടുത്തിയിരുന്നു.
ശ്രീലങ്കൻ പ്രതിരോധ മന്ത്രി, തീവ്രവാദികളോട് ആയുധം വെച്ചു കീഴടങ്ങാൻ ആവശ്യപ്പെട്ടത് അന്തരീക്ഷം വീണ്ടും കലുഷിതമാക്കി.
സമാധാനശ്രമങ്ങൾക്ക് വിഘ്നം വരാതിരിക്കാൻ, ഈ കാലയളവിൽ ശ്രീലങ്കൻ സൈന്യം, എൽ.ടി.ടി.ഇക്കെതിരേ യാതൊരു നടപടികൾക്കും മുതിർന്നില്ല.
1990കളിൽ എൽ.ടി.ടി.ഇ സൈനിക ക്യാംപുകൾക്കടുത്ത്, ബങ്കറുകളും, ട്രഞ്ചുകളും നിർമ്മിച്ചു.
എന്നാൽ സൈന്യത്തോട് ശാന്തരായിരിക്കാനാണ് ശ്രീലങ്കൻ സർക്കാർ ആവശ്യപ്പെട്ടത്.
പ്രകോപനം
1990 ജൂൺ ഏഴാം തീയതി, ശ്രീലങ്കൻ സൈന്യവാഹനത്തിനു നേരേ എൽ.ടി.ടി.ഇ യാതൊരു പ്രകോപനവും കൂടാതെ വെടിവെച്ചു.
തണ്ടിക്കുളത്തു വെച്ചു നടന്ന ഈ സംഭവത്തിൽ ഒരു പട്ടാളക്കാരൻ മരിക്കുകയും, ഒമ്പതോളം പേർക്ക് പരുക്കേൽക്കുകയും ചെയ്തു.
1990 ജൂൺ പത്താം തീയതി, ബാറ്റിക്കളോവ പോലീസ് ഒരു മുസ്ലീം തയ്യൽക്കാരനെ കസ്റ്റഡിയിലെടുത്തു.
ഇയാൾ, എൽ.ടി.ടി.ഇ പ്രവർത്തകനായിരുന്നുവെന്ന കാര്യം പോലീസിനറിയില്ലായിരുന്നു.
രാവിലെ ഒമ്പതരയോടെ, സായുധരായ എൽ.ടി.ടി.ഇ പ്രവർത്തകർ പോലീസ് സ്റ്റേഷനിലെത്തി ഇയാളെ വിട്ടുതരണമെന്നാവശ്യപ്പെട്ടു.
എന്നാൽ ഇയാളെ ആശുപത്രിയിലേക്കു മാറ്റി എന്ന മറുപടയിൽ തൃപ്തരാവാതെ, ഡ്യൂട്ടിയിലുണ്ടായിരുന്ന രണ്ടു പേരെ പ്രതികാരമെന്ന രീതിയിൽ തീവ്രവാദികൾ തട്ടിക്കൊണ്ടു പോയി.
1990 ജൂൺ പതിനൊന്നാം തീയതി രാവിലെ ആറുമണിക്ക് സായുധരായ എൽ.ടി.ടി.ഇ ക്കാർ ബാറ്റിക്കളോവ പോലീസ് സ്റ്റേഷൻ വളയുകയും, മൂന്നു പോലീസുകാരെ തട്ടിക്കൊണ്ടു പോവുകയും ചെയ്തു.
ഒരു മണിക്കൂറിനു ശേഷം,250 ഓളം വരുന്ന സായുധരായ എൽ.ടി.ടി.ഇക്കാർ പോലീസ് സ്റ്റേഷനും, ഉദ്യോഗസ്ഥ താമസസ്ഥലങ്ങളും വളഞ്ഞു.
സ്റ്റേഷനിലുണ്ടായിരുന്ന പണവും, ആയുധങ്ങളും തീവ്രവാദികൾ പിടിച്ചെടുത്തു.
കിഴക്കൻ പ്രവിശ്യയിലുള്ള എല്ലാ പോലീസ് സ്റ്റേഷനിൽ നിന്നും ഉദ്യോഗസ്ഥരോട് ഉച്ചക്ക് രണ്ടരയോടെ ഒഴിഞ്ഞുപോവാൻ എൽ.ടി.ടി.ഇ ആവശ്യപ്പെട്ടു, അതല്ലെങ്കിൽ അനന്തരഫലം അനുഭവിക്കേണ്ടി വരുമെന്നും അവർ ഭീഷണി മുഴക്കി.
പോലീസുകാരോട്, ആയുധം വച്ച് കീഴടങ്ങാൻ പ്രസിഡന്റ് പ്രേമദാസ പ്രത്യേക ദൂതൻ വശം ഉത്തരവിട്ടു.
തടവിലാക്കപ്പെട്ട ഉദ്യോഗസ്ഥരെ എൽ.ടി.ടി.ഇ സംഘാംഗങ്ങൾ ട്രിങ്കോമാലി കാടുകളിലേക്കു കൊണ്ടു പോയി.
തടവുകാരെ കൈ പുറകിൽ കെട്ടിയശേഷം നിഷ്ഠൂരമായി വെടിവെച്ചു കൊന്നു.
ശ്രീലങ്കൻ മൂറുകൾ
ശ്രീലങ്കയിലെ ഒരു വംശീയ ന്യൂനപക്ഷ വിഭാഗമാണ് ശ്രീലങ്കൻ മൂറുകൾ (തമിഴ്: இலங்கைச் சோனகர், സിംഹള : ලංකා යෝනක).
ഇവർ രാജ്യത്തെ ആകെ ജനസംഖ്യയുടെ 9.3 ശതമാനം വരും.
തമിഴ് മാതൃഭാഷയായി ഉപയോഗിക്കുന്ന ഇവരുടെ ഭാഷയിൽ സിൻഹള, അറബ് പദങ്ങൾ ധാരാളമായി സ്വാധീനം ചെലുത്തുന്നു.
അവർ പ്രധാനമായും ഇസ്ലാം അനുയായികളാണ്.
എട്ടാം നൂറ്റാണ്ട് മുതൽ ശ്രീലങ്കയിൽ സ്ഥിരതാമസമാക്കിയ അറേബ്യൻ കച്ചവടക്കാരാണ് ഇവരുടെ പൂർവ്വികർ എന്ന് കരുതുന്നു.
അംബര , ട്രിങ്കോമാലി , ബറ്റികലോവ ജില്ലകളിലാണ് മൂർ ജനസംഖ്യ അധികമായുള്ളത്.
ശ്രീലങ്കയിലെ ഏറ്റവും പുരാതനമായ മോസ്കുകളിൽ ഒന്നായ ബെറുവാലയിലെ കെച്ചിമലൈ മോസ്ക്.
ശ്രീലങ്കയിൽ അറബികൾ ആദ്യമായി കാലുകുത്തിയത് ഇവിടെയാണെന്ന് കരുതുന്നു.
ഐബീരിയയിൽ കണ്ടുമുട്ടിയ മുസ്ലീം മൂറുകളെ പിന്തുടർന്ന് പോർച്ചുഗീസുകാരാണ് ഇന്ത്യയിലെയും ശ്രീലങ്കയിലെയും മുസ്ലിങ്ങൾക്ക് മൂറുകൾ എന്ന പേര് നൽകിയത്.
പോർട്ടുഗീസ് കോളനിസ്റ്റുകളുടെ വരവിനു മുൻപ് ശ്രീലങ്കയിൽ മൂർസ് എന്ന പദം നിലവിലില്ലായിരുന്നു.
ശ്രീലങ്കയിലെ ഈ ജനതയുടെ ഇസ്ലാമിക മത വിശ്വാസമാണ്  അവർക്ക് മൂർ എന്ന പേര് ലഭിക്കാനിടയാക്കിയത്.
അത് അവരുടെ ഉത്ഭവത്തിന്റെ പ്രതിഫലനമായിരുന്നില്ല.
മൂറുകളുടെ തമിഴ് പേര് സോനകർ എന്നാണ് സുന്ന എന്ന പദത്തിൽ നിന്നാണ് സോനകർ ഉദ്ഭവിച്ചതെന്ന് വിശ്വസിക്കപ്പെടുന്നു.
സിംഹളയിൽ  യൊനാക എന്ന വാക്കാണ് മൂറുകളെ സൂചിപ്പിക്കുന്നത്.
യൊനോ എന്ന പദത്തിൽ നിന്നാണ് യോനക എന്ന പേരുണ്ടായത് എന്ന് കരുതപ്പെടുന്നു.
ഈ രണ്ട് വാക്കുകളും ഗ്രീക്ക്, അറബി വാക്കുകളിൽ നിന്നും ഉത്ഭവിച്ചവയാണ്.
ചരിത്രം ഉല്പത്തി സിദ്ധാന്തങ്ങൾ
തെക്കേ ഇന്ത്യയിലെ മക്കാർ, മാപ്പിളമാർ, മേമൻസ്, പഠാൻ എന്നിവരിൽ നിന്നാണ് ശ്രീലങ്കൻ മൂറുകളുടെ ഉല്പത്തി എന്നാണ് ചില പണ്ഡിതരുടെ അഭിപ്രായം.
സിംഹള സംസാരിക്കുന്നവരും തമിഴ് സംസാരിക്കുന്നവരുമായ ആളുകൾ മൂർ സമുദായത്തിൽ ഉണ്ട്.
അതേസമയം, ശ്രീലങ്കയിൽ താമസമാക്കിയ അറബ് കച്ചവടക്കാർ, തദ്ദേശീയമായ സിംഹളയും തമിഴും വശത്താക്കിയതാണെന്ന മറ്റൊരു വാദവും ഉണ്ട്.
ശ്രീലങ്കൻ മൂറുകളുടെ സവിശേഷതകൾ തമിഴിൽ നിന്നും വ്യത്യസ്തമാണ് എന്നാണ് ഈ വാദത്തിന്റെ വക്താക്കൽ ചൂണ്ടിക്കാണിക്കുന്നത്.
ദ്വീപിലെ മറ്റു സമുദായങ്ങളിൽ നിന്നും മൂറുകളുടെ സാംസ്കാരിക രീതികളും ഗണ്യമായി വ്യത്യാസപ്പെട്ടിരിക്കുന്നു.
അങ്ങനെ, ശ്രീലങ്കൻ മൂറുകളെയും തമിഴന്മാരെയും ഒരേ ഭാഷ സംസാരിക്കുന്ന രണ്ട് വ്യത്യസ്ത വംശജരായാണ് ഭൂരിപക്ഷം പണ്ഡിതരും തരംതിരിച്ചിരിക്കുന്നത്.
മൂറുകളിൽ സിംഹളരെ പിന്തുണയ്ക്കുന്ന വിഭാഗവും, മൂറുകളെ പ്രത്യേക വംശീയ സമൂഹമായി പട്ടികപ്പെടുത്തുന്ന ശ്രീലങ്കൻ ഗവൺമെന്റും ഈ കാഴ്ചപ്പാട് വച്ചുപുലർത്തുന്നവരാണ്.
ശ്രീലങ്കയിലെ മറ്റു വംശജരിലുള്ള ജാതി വ്യവസ്ഥയെ മൂറുകൾ പിന്തുടരുന്നില്ല എങ്കിലും അവരുടെ കുടി വ്യവസ്ഥ (മാതാപിതാക്കളുടെ ബന്ധുത്തത്തിന് തുല്യ പ്രാധാന്യം നൽകുന്ന രീതി) തമിഴ് സംസ്ക്കാരത്തിന്റെ ഒരു ഭാഗമായി കണക്കാക്കുന്നു.
മദ്ധ്യ കാലഘട്ടം
ശ്രീലങ്കയിലെ മൂറുകളും മുക്കവരുമാണ് മധ്യകാലഘട്ടത്തിൽ ശ്രീലങ്കയിലെ മുത്ത് വ്യാപാരത്തിൽ ആധിപത്യം പുലർത്തിയിരുന്നത്.
ഈ കാലയളവിൽ ഇരു സമുദായങ്ങൾക്കും ഇടയിൽ സഖ്യങ്ങളും പരസ്പര വിവാഹളും നിലനിന്നിരുന്നു.
ദക്ഷിണേന്ത്യയിലെ മറ്റു മുസ്ലിംകളുമായി തീരദേശ വ്യാപാരത്തിലൂടെ അവർ ഉറ്റബന്ധം പുലർത്തി.
തർക്കങ്ങൾ പരിഹരിക്കാൻ മൂറുകൾക്ക് അവരുടെ നീതിന്യായ വ്യവസ്ഥയും കോടതിയും ഉണ്ടായിരുന്നു.
പതിനാറാം നൂറ്റാണ്ടിൽ പോർച്ചുഗീസുകാരുടെ കോളനിവല്ക്കരണത്തോടെ, തലസ്ഥാനനഗരമായ കൊളംബോ പോലെയുള്ള നഗരങ്ങളിൽ നിന്നും മൂറുകൾ വലിയ തോതിൽ പുറത്താക്കപ്പെട്ടു.
അക്കാലത്ത് മൂറുകൾ പട്ടണങ്ങളിലെ പ്രബല വിഭാഗമായിരുന്നു.
അങ്ങനെ മൂക്കൾ കിഴക്കോട്ട് കുടിയേറിപ്പാർക്കുകയും കാണ്ടി രാജവംശത്തിന്റെ ക്ഷണത്തിന്റെ ക്ഷണപ്രകാരം അവിടെ സ്ഥിരതാമസിക്കുകയും ചെയ്തു.
പതിനേഴാം നൂറ്റാണ്ടിലെ ഒരു ബ്രിട്ടീഷ് കപ്പിത്താനായ റോബർട്ട് നോക്സ്, കാണ്ടി രാജാക്കന്മാർ മൂറുകൾക്കായി പള്ളികൾ പണിതു നൽകിയതായി രേഖപ്പെടുത്തിയിട്ടുണ്ട്.
അവലംബം ↑ ↑ ↑ ↑ ↑ {{ cite journal }} : Check date values in: | date= ( help ) ↑ ↑ Pieris, P.E. "Ceylon and the Hollanders 1658-1796".
American Ceylon Mission Press, Tellippalai Ceylon 1918 ↑ Ross Brann, "The Moors?"
, Andalusia , New York University.
Quote: "Andalusi Arabic sources, as opposed to later Mudéjar and Morisco sources in Aljamiado and medieval Spanish texts, neither refer to individuals as Moors nor recognize any such group, community or culture." 1 2 ↑ ↑ ↑
ശ്രീലങ്കൻ സംസ്കാരത്തിൽ പക്ഷികളുടെ പ്രാധാന്യം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശ്രീലങ്കൻ  സംസ്കാരത്തിൽ  പക്ഷികൾക്ക്  പ്രത്യേക  സ്ഥാനമുണ്ട്.
ഗ്രാമവാസികൾ  അവരുടെ  വീടുകളിൽ   കിളികൾക്ക്‌  പ്രത്യേകം  വീടുകളൊരുകുന്നു.
കിളികൾ ഭാഗ്യം കൊണ്ടുവരുമെന്ന്  അവർ വിശ്വസിക്കുന്നു.
കടാരഗമ  ദൈവതിന്റെ എന്ന് വിശ്വസിക്കുന്ന മയിലാണ് ശ്രീലങ്കയിലെ പ്രധാന  പക്ഷി.
ഗി ര സന്ദേശ ( തത്ത സന്ദേശ ), ഹംസ സന്ദേശ , മയൂര സന്ദേശം ( മയിൽ സന്ദേശം ) , സലലാഹിനി സന്ദേശം ( മൈന സന്ദേശം) എന്നിവയാണ് ഇവിടുത്തെ പുരാണ സാഹിത്യ കൃതികൾ.
പക്ഷികളെ കുറിച്ച് ഒരുപാട് കഥകൾ പ്രചാരത്തിലുണ്ട്.
പക്ഷികളെ പൂജ്യ തുല്യരായി കണക്കാക്കുകയും ദൈവങ്ങൾ അവരുടെ പുറത്തേറി സഞ്ചരിക്കുകയും ചെയ്യുന്നുവെന്ന് അവർ വിശ്വസിക്കുന്നു.
ശ്രീലങ്കൻ സിനിമ
ഏതാണ്ട് ഒരു നൂറ്റാണ്ടിലധികം കാലത്തെ പഴക്കമുള്ള സിനിമാ വ്യവസായമാണ്‌ ശ്രീലങ്കൻ സിനിമ.
മിക്ക ചലച്ചിത്രങ്ങളും സിംഹള ഭാഷയിലാണ് ‌ നിർമ്മിക്കപ്പെടുന്നതെങ്കിലും തമിഴിലും ഇംഗ്ളീഷിലും ചിത്രങ്ങൾ നിർമ്മിക്കപ്പെടുന്നുണ്ട്.
ഗാമിനി ഫൊൻസേക , മാലിനി ഫൊൻസേക , വിജയ കുമരതുംഗ , ജാക്സൻ ആന്റണി തുടങ്ങിയർ ശ്രദ്ധേയരായ ശ്രീലങ്കൻ അഭിനേതാക്കളാണ്‌.
ബ്രിട്ടീഷ് ഭരണകാലത്താണ്‌ ശ്രീലങ്കൻ സിനിമ പിറവിയെടുക്കുന്നത്.
രണ്ടാം ബൂവർ യുദ്ധവും, വിക്ടോറിയ രാജ്ഞിയുടെ ശവസംസ്കാരവും , എഡ്വേഡ്  ഏഴാമന്റെ സ്ഥാനാരോഹണവും രേഖപ്പെടുത്തിയ ക്ളിപ്പിങ്ങുകളാണ്‌ ആദ്യത്തെ രേഖപ്പെടുത്തപ്പെട്ട ശ്രീലങ്കൻ സിനിമാ പ്രദർശനം.1901ൽ അന്നതെ ബ്രിട്ടീഷ് ഗവർണർക്ക് വേണ്ടി നടത്തിയ സ്വകാര്യ പ്രദർശനമായിരുന്നു അത്.
1925ൽ ആദ്യത്തെ സിംഹള സിനിമ പുറത്തിറങ്ങി-രാജകീയ വിക്രമായ.
1920-കളിൽ അമേരിക്കൻ സിനിമകൾക്ക് വ്യാപകമായ പ്രചാരമുണ്ടായിരുന്നു അന്ന് സിലോൺ എന്നറിയപ്പെട്ടിരുന്ന ശ്രീലങ്കയിൽ.
1947ൽ ആദ്യത്തെ സിംഹള ചിത്രം- കഡവുണു പൊരൻഡുവ പുറത്തിറങ്ങി.
പില്കാലത്ത് ഏറെ പ്രശസ്തയായ രുക്മിണി ദേവിയായിരുന്നു നായിക.
പ്രശസ്തമായ ഒരു നാടകത്തിന്റെ ചലച്ചിത്രാവിഷ്കാരമായിരുന്നു ഈ ചലച്ചിത്രം.1950കളിലെ പ്രധാന താരങ്ങൾ രുക്മിണി ദേവിയും എഡ്ഡി ജയമന്നെയുമായിരുന്നു.
മിക്ക ചലച്ചിത്രങ്ങളും ഇൻഡ്യൻ സിനിമകളുടെ സ്വാധീന വലയത്തിലുമായിരുന്നു.
1956ൽ പുറത്തിറങ്ങിയ ‘രേഖാവ’ എന്ന സിനിമ ശ്രീലങ്കൻ സിനിമാ ചരിത്രത്തിലെ നാഴികകക്കല്ലുകളിൽ  ഒന്നായി കണക്കാക്കപ്പെടുന്നു.
പില്ക്കാലത്ത് പ്രശസ്തിയിലേക്ക് കുതിച്ച ലെസ്റ്റർ ജയിംസ് പെറിസ് സംവിധാനം ചെയ്ത ആദ്യകാല സിനിമകളിൽ ഒനായിരുന്നു അത്.
സിംഹള ഗ്രാമീണ സമൂഹത്തിന്റെ കഥ പറഞ്ഞ സിനിമ പല ചലച്ചിത്രോത്സവ വേദികളും ചർച്ചാ വിഷയമായി.1960കളിലെ പ്രധാന പ്രമേയങ്ങൾ സിംഹള സമൂഹവും അതിന്റെ അന്ത സംഘർഷങ്ങളുമായിരുന്നു.
എന്നിരുന്നാലും ഇൻഡ്യൻ സിനിമകളുടെ സ്വാധീനവും പ്രകടമായിരുന്നു.
ലെസ്റ്റെർ പെറിസിന്റെ ‘ഗമ്പെരലിയ’ അക്കാലത്തിറങ്ങിയ പ്രശസ്ത ചിത്രമാണ്‌.
1960കളുടെ അവസാനം, ഒരു വലിയ മാറ്റത്തിന്റെ തുടക്കമായിരുന്നു സിംഹള സിനിമയിൽ.
ഗമ്പെരാലിയ സൃഷ്ടിച്ച തരംഗത്തിനെ പിന്തുടർന്ന് ഒട്ടനവധി സിനിമകളും അഭിനേതാക്കളും സംവിധായകരും രംഗത്തു വന്നു.
മാലിനി ഫൊൻസേക , ഗാമിനി ഫൊൻസേക , ജോ അബെവിക്രമ എന്നിവർ അവരിൽ ചിലർ മാത്രം.
സാത് സമുദുര അക്കാലത്തെ വിഖ്യാത സിനിമകളിൽ ഒന്നാണ്‌.
ദക്ഷിണ ശ്രീലങ്കയിലെ മുക്കുവന്മാരുടെ കഥ പറഞ്ഞ ഈ ചിത്രം ഇന്നും സിംഹളയിലെ എണ്ണപ്പെട്ട സിനിമകളിൽ ഒന്നാണ്‌.
1972ൽ പുറത്തു വന്ന ‘നിധനായ’ സിംഹളയിലെ ഏറ്റവും മികച്ച ചിത്രമായി പലരും വിലയിരുത്തുന്നു.
ഗാമിനിയും മാലിനിയും വേഷമിട്ട ഈ ചിത്രം ഒരു നിധി വേട്ടയുടെ കഥ പറയുന്നു.
ലെസ്റ്റെർ പെറിസിന്റെതായിരുന്നു സംവിധാനം.
സിംഹള സിനിമയുടെ സുവർണകാലവും ഈ സമയത്തു തന്നെയായിരുന്നു.
എതേ കാലത്തു തന്നെ ശ്രീലങ്കൻ തമിഴ് സിനിമകളും പുറത്തിറങ്ങുകയും ജനപ്രീതിയാർജ്ജിക്കുകയും ചെയ്തിരുന്നു.
1980ൽ പെറിസിന്റെ ഭാര്യ സുമിത്ര പെറിസ് സംവിധാനം ചെയ്ത;ഗംഗ അഡ്ഡാര‘ വൻ വിജയം നേടി.
പിൽ ക്കാലത്ത് രാഷ്ട്രീയത്തിലും സിനിമയിലും ശോഭിച്ച വിജയ കുമരതുംഗയായിരുന്നു ഈ ചിത്രത്തിലെ നായകൻ.
അദ്ദേഹം പാടി അഭിനയിച്ച ഈ സിനിമ ഇന്നും ഏറെ ആരാധിക്കപ്പെടുന്നു.
ബംബാരു അവിത്ത്, ബഡ്ഡെഗാമ എന്നിവ അക്കലത്തെ മറ്റു മികച്ച സിനിമകളാണ്‌.
1980കളിൽ സിംഹള സിനിമ പ്രതിസന്ധികളെ നേരിട്ടു തുടങ്ങി.
ആഭ്യന്തര യുദ്ധവും, മാറിയ സാമൂഹ്യ സാമ്പത്തിക സാഹചര്യങ്ങളുമായിരുന്നു കാരണം.
1990കളിലാണ്‌ ചെറിയൊരു മാറ്റം വരുന്നത്.
ശ്രീലങ്കൻ ആഭ്യന്തര യുദ്ധത്തെ അടയാളപ്പെടുത്താൻ ശ്രമിച്ച പ്രസന്ന വിതനാഗെയെപ്പോലുള്ള സംവിധായകരുടെ വരവും ഈ സമയത്താണ്‌.
മറ്റു സ്വതന്ത്ര സംവിധായകരാണ്‌ വിമുക്തി ജയസുന്ദര , അശോക് ഹന്ദഗാമ എന്നിവർ.
ഹന്ദഗാമയുടെ അക്ഷരായ എന്ന ചിത്രം ഗവണ്മെന്റ് നിരോധിക്കുക പോലുമുണ്ടായി.
കടുത്ത സെൻസർഷിപ്പ് നിയമങ്ങളുടെ കാലം കൂടിയായിരുന്നു അത്.
വിതനാഗെയുടെ ആകാശ കുസും ഏറെ ശ്രദ്ധിക്കപ്പെട്ട ഒരു സിനിമയാണ്‌.
ഇന്നും മാറ്റങ്ങളുടെ പാതയിലൂടെ സഞ്ചരിക്കുകയാണ്‌ ശ്രീലങ്കൻ സിനിമ.
പുതിയ പ്രമേയങ്ങളും ചിത്രങ്ങളും പരീക്ഷണങ്ങളും നടന്നു കൊണ്ടേയിരിക്കുന്നു.
ഇന്നത്തെ ശ്രീലങ്കൻ സിനിമയിലെ ചില പ്രശസ്ത അഭിനേതാക്കളാണ്‌ ജാക്സൺ ആന്റണി , രവീന്ദ്ര രെന്ദേനിയ എന്നിവർ.
ശ്രീലങ്കൻ ശില്പകല ഒരു പാറയുടെ വശത്തായി കൊത്തിയ ശിൽപ്പങ്ങൾ ഇരിക്കുന്ന രൂപത്തിലെ ധ്യാനമുദ്ര മഹായാന സ്വാധീനം സൂചിപ്പിക്കുന്നു.
ശ്രീ ബുദ്ധന്റെ നിർവ്വാണത്തെ ചിത്രീകരിക്കുന്ന ഈ ശിൽപ്പമാണ് ഇവിടെയുള്ള ശിൽപ്പങ്ങളിൽ ഏറ്റവും വലുത്.
തെക്കുകിഴക്കൻ ഏഷ്യൻ രാജ്യമായ ശ്രീലങ്കയിൽ പ്രാചീനനഗരമായ അനുരാധപുരത്തിലാണ് ശില്പങ്ങളിൽ ഏറിയപങ്കും കാണപ്പെടുന്നത്.
എ.ഡി.200കളിൽ ശിലയിൽ നിർമ്മിക്കപ്പെട്ട ധാരാളം ബുദ്ധരൂപങ്ങൾ ഇവിടെയുണ്ട്.
ഇവിടെനിന്നും കണ്ടെടുത്ത ലോഹശില്പങ്ങൾ എ.ഡി..
500കളിൽ നിർമ്മിക്കപ്പെട്ടവയാണ്.
ഈ ശില്പങ്ങളിലെല്ലാം തന്നെ ഭാരതീയശില്പകലയുടെ സ്വാധീനം പ്രകടമാണ്.
ശ്രീലങ്കയുടേത് മാത്രമായ രണ്ടു ബുദ്ധശില്പരീതികളാണ് നാഗങ്ങൾ , ചന്ദ്രകാന്തങ്ങൾ എന്നിവ.
ക്ഷേത്രങ്ങൾക്കും സ്തൂപങ്ങൾക്കും പുറത്തുള്ള വാതിലുകൾക്ക് കാവൽനിൽക്കുന്ന പകുതിമനുഷ്യനും പാമ്പും ചേർന്ന ശില്പങ്ങളാണ് നാഗങ്ങൾ എന്നറിയപ്പെടുന്നത്.
ക്ഷേത്രങ്ങളുടെ പ്രവേശനകവാടത്തിൽ കാണുന്ന അർധവൃത്താകാരത്തിലുള്ള ശിലാരൂപങ്ങൾ ചന്ദ്രകാന്തം എന്നറിയപ്പെടുന്നു.
ദത്തഗാമനി എന്ന രാജാവ് (ബി.സി. 161-137) ഇവിടെ ഒരു ആശ്രമവും അതിന്റെ അടുത്ത് ഒരു 'മഹാസ്തൂപ'വും നിർമിച്ചു.
ഇതിനേക്കാൾ വലുതാണ് വത്തഗാമി അഭയന്റെ (ബി.സി. 104-77) ' അഭയഗിരി സ്തൂപം '.
അനുരാധപുരത്തിലെ ചരിത്രാവശിഷ്ടങ്ങളുടെ കൂട്ടത്തിൽ ഏറ്റവും ചിത്രശില്പാലംകൃതമായിട്ടുള്ളത് മഹാസേനന്റെ (എ.ഡി. 274-301) 'ജേതാവനസ്തൂപം' ആണ്.
മഹാസേനന്റെ കാലത്തിനുശേഷം ഈ പട്ടണത്തിൽ പറയത്തക്ക ശില്പനിർമ്മാണ സംരംഭങ്ങളൊന്നും നടന്നതായി കാണുന്നില്ല.
മനോഹരമായ നിരവധി ബുദ്ധവിഗ്രഹങ്ങളും, ദ്വാരപാലക സാലഭഞ്ജികകളും, സ്തംഭമണ്ഡപങ്ങളും, ചന്ദ്രകാന്തശിലാനിർമിതമെന്ന് വിശ്വസിക്കപ്പെടുന്ന അർധവൃത്താകാരമായ ശിലാതളിമങ്ങളും അനുരാധപുരത്ത് സുലഭമാണ് .
ചോളശില്പകലയുടെ സ്വാധീനം നിൽക്കുന്ന രൂപത്തിൽ ചിത്രീകരിച്ചിരിക്കുന്ന മുദ്ര അസാധാരണമാണ്
ശ്രീലങ്കൻ ഭരണാധികാരികളടെ തലസ്ഥാനമായിരുന്ന പോളന്നറുവയിൽ കാണുന്നശില്പങ്ങളിൽ ചോളശില്പകലയുടെ സ്വാധീനം വ്യക്തമാണ്.
എ.ഡി. 1000ത്തിനോടടുത്ത് ചോളരാജാക്കന്മാർ ഇവിടം ആക്രമിച്ച് കീഴടക്കിയിരുന്നു.
പോളന്നറുവയിലെ ഗാൽവിഹാരം എന്ന ബുദ്ധസന്ന്യാസിമഠത്തിൽ കാണുന്ന കരിങ്കല്ലിലുളള 17മീറ്ററോളം ഉയരമുള്ള ബുദ്ധശില്പം ഏറെ പ്രശസ്തമാണ്.
ബുദ്ധന്റെ ശിലാക്ഷേത്രമായ ഗൾ വിഹാരയിൽ പാറക്കല്ലുകളുടെ വശത്തായി കൊത്തിയ ശ്രീ ബുദ്ധന്റെ നാല് പ്രതിമകളാണ് കാണപ്പെടുന്നത്.
ബുദ്ധന്റെ ഇരിക്കുന്നതായുള്ള ഒരു വലിയ രൂപവും കൃത്രിമമായി നിർമിച്ച ഒരു ഗുഹയ്ക്കുള്ളിൽ ( വിദ്യാധരഗുഹ ) ഇരിക്കുന്നതായുള്ള ഒരു ചെറിയ രൂപവും നിൽക്കുന്ന ഒരു രൂപവും കിടക്കുന്നതായുള്ള ഒരു രൂപവുമാണിത്.
ഇവ പുരാതന ശ്രീലങ്കൻ കൽപ്പണിയുടെ ഉത്തമോദാഹരണങ്ങളായി കരുതപ്പെടുന്നു.
അനുരാധപുര കാലഘട്ടത്തെ അപേക്ഷിച്ച് ഈ രൂപങ്ങൾക്ക് കാര്യമായ വ്യത്യാസങ്ങളുണ്ട്.
ഗൾ വിഹാരയിലെ രൂപങ്ങളുടെ നെറ്റി വീതിയേറിയതാണെന്നതാണ് ഒരു വ്യത്യാസം.
അംഗവസ്ത്രം രണ്ട് സമാന്തരമായ വരകളിലാണ് കൊത്തിയിരിക്കുന്നത്.
അനുരാധപുര കാലഘട്ടത്തിൽ ഇത് ഒറ്റ വരയായിരുന്നു .
ഇരിക്കുന്ന വലിയ രൂപത്തിന് 15 അടി ഉയരമുണ്ട്.
ധ്യാന മുദ്രയാണ് ചിത്രീകരിച്ചിരിക്കുന്നത്.
ഒരു താമരപ്പൂവിന്റെ ആകൃതിയിലാണ് പീഠം കൊത്തിയിരിക്കുന്നത്.
പൂക്കളുടെയും സിംഹങ്ങളുടെയും രൂപം അടിയിലായി കൊത്തിയിട്ടുണ്ട്.
മകര രൂപങ്ങളും ചെറിയ നാല് ബുദ്ധ രൂപങ്ങളും ചെറിയ അറകളിലായി കൊത്തിയിട്ടുണ്ട്.
പഴയ സിംഹള കൊത്തുപണിയിൽ ഇത് ഒരു അസാധാരണമാണ്.
മഹായാന സ്വാധീനത്താലായിരിക്കാം ഇതുണ്ടായത് .
വിദ്യാധരഗുഹ വിദ്യാധര ഗുഹ
4 അടി 7 ഇഞ്ച് മാത്രം ഉയരമുള്ള ഒരു ചെറിയ പ്രതിമയാണ് വിദ്യാധരഗുഹയിലുള്ളത് .
കൊത്തിയെടുത്ത ഒരു അറയിലാണ് രൂപമിരിക്കുന്നത്.
ഈ അറയെ വിദ്യാധരഗുഹ എന്നാണ് വിളിക്കുന്നത്.
നിൽക്കുന്ന രൂപത്തിന്റെ പ്രതിമയ്ക്ക്  22 അടി 9 ഇഞ്ച് ഉയരമാണ്  കാണപ്പടുന്നത്.
താമരയുടെ ആകൃതിയുള്ള ഒരു തട്ടിലാണ് പ്രതിമ നിൽക്കുന്നത്.
കൈകൾ നെഞ്ചിൽ പിണച്ചുവച്ചിരിക്കുകയാണ്.
ദുഃഖഭാവമാണ് മുഖത്തുള്ളത്.
നിർവാണത്തിലായ ബുദ്ധന്റെ രൂപമാണ് അടുത്തുള്ളത്.
അതിനാൽ ഈ രൂപം മരിക്കാൻ പോകുന്ന ശ്രീ ബുദ്ധന്റെയടുത്ത് നിൽക്കുന്ന ഭിക്ഷുവായ ആനന്ദന്റെയാണ് എന്ന് ചിലർ വിശ്വസിക്കുന്നു.
ഇവിടെയുള്ള ഭിത്തികളുടെ അവശിഷ്ടങ്ങൾ സൂചിപ്പിക്കുന്നത് ഈ രൂപങ്ങൾ രണ്ട് അറകളിലായിരുന്നു പണ്ടുണ്ടായിരുന്നത്.
മറ്റുള്ളവരുടെ ദുഃഖത്തിൽ ദുഃഖിക്കുന്ന ബുദ്ധനെയാണ് ഇവിടെ ചിത്രീകരിച്ചിരിക്കുന്നത്.
46 അടി 4 ഇഞ്ച് നീളമുള്ള കിടക്കുന്ന രൂപത്തിലുള്ള ഈ ശിൽപ്പം ഗൾ വിഹാരയിലെ ഏറ്റവും വലിയ ശിൽപ്പമാണ്.
ബുദ്ധന്റെ പരിനിർവ്വാണമാണ് ചിത്രീകരി‌ച്ചിരിക്കുന്നത്.
വലതുവശം താഴെയായി കിടക്കുന്ന രൂപത്തിന്റെ വലതു കൈ ശിരസ്സിനെ താങ്ങുന്നു.
ഇടതുകൈ  തുടയ്ക്കുമീതേ നീട്ടി വച്ചിരിക്കുകയാണ്.
വലതുകൈപ്പത്തിയിലും പാദങ്ങളിലും ഒറ്റത്താമരപ്പൂവ് കൊത്തിയിട്ടുണ്ട്.
പരാക്രമബാഹു പോളൊന്നാറുവയിലെ ഹൈന്ദവശില്പപാരമ്പര്യത്തിലെ  പരാക്രമബാഹുവിന്റേ പ്രതിമ
പോളൊന്നാറുവയിലെ പൊത്ഗുൽവിഹാര എന്ന ഭാഗത്ത് കാണുന്ന മനുഷ്യരൂപശിൽപ്പം പരാക്രമബാഹുവിന്റേത് എന്നാണ് പൊതുവേ കരുതപ്പെടുന്നു.
ആ ശിൽപം വ്യക്തമായും ഹൈന്ദവശില്പപാരമ്പര്യത്തിലെ മുനിരൂപങ്ങളോട് സാമ്യംകാണിക്കുന്നു.
ഈ ശിൽപ്പം ബ്രഹ്മാവിന്റെ പുത്രനും രാവണന്റെ പിതാമഹനുമായി പുരാണങ്ങളിൽ പരാമർശിക്കപ്പെടുന്ന പുലസ്ത്യമുനിയുടെ , ചോളകാലഘട്ടത്തിൽ നിർമ്മിക്കപ്പെട്ട ശില്പമായിരിക്കാം എന്നാണ് പുതിയ നിഗമനം.
പുലസ്ത്യമുനിയുടെ ശില്പവും മറ്റു ചില ദ്വാരപാലകശിൽപ്പങ്ങളും ഒക്കെ മറ്റിടങ്ങളിൽ കാണുന്ന ബൗദ്ധശില്പപാരമ്പര്യത്തിൽ നിന്നുള്ള വിടുതലുകൾ പ്രകടപ്പിക്കുന്നുണ്ട്.
ചോളസംസ്കൃതി കുറച്ചുകൂടി ആഴത്തിൽ ഈ പ്രദേശത്തു പതിഞ്ഞിരുന്നതിന്റെ പ്രത്യക്ഷസ്ഫുരണമായും അതിനെ കാണാം.
സത് മഹൽ പ്രസാദ എന്ന പേരിൽ അറിയപ്പെടുന്ന സ്തൂപം, ശ്രീലങ്കയുടെ മറ്റു ഭാഗങ്ങളിലൊന്നും കാണാത്ത രീതിയിൽ തട്ടുകളായി നിർമ്മിച്ചിട്ടുള്ള ഈ പഗോഡ തായ്ലാൻഡ് പോലുള്ള രാജ്യങ്ങളിൽ കണ്ടുവരുന്ന ബുദ്ധസ്തൂപങ്ങളോട് സാമ്യം പ്രകടിപ്പിക്കുന്നുണ്ടത്രേ.
ശ്രീലങ്കയിൽ കാണുന്ന ആയിരക്കണക്കിന് ബുദ്ധരൂപങ്ങൾ എല്ലാംതന്നെ വ്യത്യസ്തമായ മുഖരൂപം ഉള്ളവയായാണ് കാണപ്പെടുന്നത്.
ബുദ്ധമതത്തിലെ പുരോഹിതവർഗ്ഗത്തിൽ ഒരു ശുദ്ധീകരണം നടത്തുവാനായി പരാക്രമബാഹു ഒരു സമ്മേളനം നടത്തിയ സ്ഥലത്ത് ധാരാളം ശിൽപ്പങ്ങ‌ൾ നിർമ്മിക്കപ്പെട്ടിട്ടുണ്ട്.
ഒരു വലിയ പാറയിൽ മാത്രമായി കൊത്തിയെടുത്തതാണ്  ഈ ശില്പങ്ങൾ.